4. ΑΝΑΓΚ. ΝΟΜΟΣ της 22/23 Ιαν. 1936 Περί κυρώσεως της συμβάσεως κατασκευής τμήματος του δικτύου υπονόμων Αθηνών–Πειραιώς και Περιχώρων. Άρθρ.1.-(Κυρούνται αι μεταξύ του Δημοσίου και της Ανωνύμου Ελληνικής Εταιρείας Κατασκευής Υπονόμων Αθηνών, Πειραιώς και περιχώρων συμβάσεις). Άρθρ.10.-1.Εξαιρέσει πέντε εν τω συνόλω αλλοδαπών ειδικών μηχανικών τε και εμπειροτεχνών, ους ο Ανάδοχος δύναται να απασχολήση εις την μελέτην και εκτέλεσιν των έργων, άπαν το λοιπόν τεχνικόν και εργατικόν προσωπικόν, υποχρεούται ο Ανάδοχος όπως προσλαμβάνη μεταξύ των Ελλήνων πολιτών, οίτινες πρέπει να ώσι πεπειραμένοι εις το είδος της εργασίας δι’ ο προορίζονται, του ενός πέμπτου τουλάχιστον προσλαμβανομένου εκ παλαιών πολεμιστών και εφέδρων, εφ’ όσον υπάρχουσι τοιούτοι κατάλληλοι, κατά την κρίσιν του Αναδόχου. 2.Των έργων εκτελουμένων υπό του Αναδόχου δια λογαριασμόν μεν του Εργοδότου αλλά υπό ιδίαν αυτού ευθύνην, δεν ισχύουσιν αι διατάξεις: α)Του Ν. 4180 της 25/25 Ιουν. 1929 «περί κυρώσεως του Ν.Δ. της 11/11 Μαΐου 1929 περί υποχρεωτικής προσλήψεως εφέδρων υπό ιδιωτικών επιχειρήσεων και προτιμήσεως αυτών εις Δημοσίας υπηρεσίας και δημοσίους οργανισμούς» ως και των εις εκτέλεσιν αυτού από 21 Αυγ. 1930 Δ/τος. β)Των Ν. 4881 της 5/9 Μαρτ. 1931, 5355 της 30/31 Μαρτ. 1932, 5632 της 16/17 Ιουνίου 1932, 5776 της 15/19 Σεπτ. 1933, απάντων συμπληρούντων ή τροποποιούντων τον ως άνω Ν. 4180, του Α.Ν. της 28/31 Οκτ. 1935 «περί προστασίας εφέδρων παλαιών πολεμιστών», ως και οιαδήποτε άλλη διάταξις σχέσιν έχουσα προς τα θέματα των ειρημένων υπό στοιχεία α΄ και β΄ Νόμων και Δ/των, είτε προ, είτε και μετά την ισχύν της παρούσης θεσπιζομένη. 23.Η.α.4 Υπόνομοι Πρωτεύουσας γ)Προκειμένου δε περί προσωπικού μισθοδοτουμένου εις βάρος της αξίας των έργων δεν ισχύουσιν επί πλέον οι διατάξεις του Νόμ. 2112 και των τροποποιούντων αυτόν Νόμων και των εις εκτέλεσιν αυτών εκδοθέντων Δ/των, ως επίσης και οιαδήποτε άλλη διάταξις σχέσιν έχουσα προς τα θέματα αυτών, είτε προ είτε μετά την ισχύν της παρούσης Συμβάσεως θεσπιζομένη. 3.Η πρόσληψις του τεχνικού και διοικητικού προσωπικού γίνεται παρά του Αναδόχου κατ’ απόλυτον αυτού κρίσιν, υπό τους περιορισμούς του εδαφ. 1 του παρόντος άρθρου. Εν περιπτώσει απολύτου ανάγκης και μόνον τη εγκρίσει του Εργοδότου, δύναται να επιτραπή, κατ’ εξαίρεσιν του εδαφ. 1 προσωρινώς η πρόσληψις και απασχόλησις ειδικών αλλοδαπών πλειόνων των πέντε. 4.Ο «Επόπτης των Έργων» δικαιούται να διατάξη την αντικατάστασιν ή άμεσον αποπομπήν των απειθών, ανικάνων ή μη τιμίων υπαλλήλων και εργατών του Αναδόχου, δια τας εκ δόλου ή αμελείας πράξεις των οποίων εν τη εν γένει εκτελέσει των έργων ακεραίαν υπέχει την ευθύνην ο Ανάδοχος. Δωσιδικία – Ανάληψις δικών Άρθρ.22.-1.Άπασαι αι αμφισβητήσεις και διαφοραί, αίτινες ήθελον προκύψει μεταξύ του αναδόχου αφ’ ενός και οιουδήποτε τρίτου πλην του εργοδότου, αφ’ ετέρου, σχέσιν έχουσαι προς την ερμηνείαν ή την εκτέλεσιν της παρούσης συμβάσεως, είτε το αντικείμενον των διαφορών τούτων είναι χρηματικόν είτε οιονδήποτε έτερον, υπάγονται εις την αποκλειστικήν αρμοδιότητα του Εφετείου Αθηνών.  Εις τας αυτάς ως άνω διατάξεις υπάγονται πάσαι αι προκύψουσαι αμφισβητήσεις και διαφοραί μεταξύ αναδόχου και υπεργολάβων ή προμηθευτών, εφ’ όσον δεν καθορίζεται άλλως εν ταις μετ’ αυτών συμφωνίαις. Το Εφετείον δικάζει κατά την εν παρ. 3 και 4 του άρθρ. 1 του Νόμ. 6096 διαδικασίαν. 2.Εις πάσαν ανεξαιρέτως περίπτωσιν καθ’ ην τρίτοι τυχόν βλάπτονται ή αξιούσιν ότι βλάπτονται εκ της παρά του αναδόχου αμέσως ή δι’ υπεργολάβων εκτελέσεως των έργων, ούτοι τας σχετικάς αυτών αγωγάς και εν γένει οιαδήποτε ένδικα μέσα δικαιούνται και υποχρεούνται να απευθύνωσιν εις τα αρμόδια κατά το κοινόν δίκαιον δικαστήρια. 3.Εις πάσας τας κατά τα προηγούμενα εδάφια δίκας ο εργοδότης προσεπικαλούμενος υποχρεούται να παρέμβη και αμφισβητήση την προς αποζημίωσιν υποχρέωσιν συμμαχών μετά του αναδόχου. Της μη τυχόν προσεπικλήσεως τούτου, ή της μη μετά την προσεπίκλησιν παρεμβάσεως αυτού αι συνέπειαι κριθήσονται κατά τους κειμένους Νόμους. Εν περιπτώσει καθ’ ην η εκδοθησομένη απόφασις κρίνουσα τυχόν και τον υπόλογον μεταξύ εργοδότου και αναδόχου δια την καταβολήν της επιδικασθησομένης αποζημιώσεως του τρίτου, δεν  ήθελε γίνη αποδεκτή παρά του εις ον καταλογίζεται αύτη, δύναται ούτος να εφεσιβάλλη την ως άνω απόφασιν ως προς το σημείον τούτο ενώπιον της κατά το προηγούμενον άρθρ. 21 διαιτησίας και συμφώνως προς την κατ’ αυτήν καθοριζομένην διαδικασίαν, αποκλειομένης της ασκήσεως οιουδήποτε τακτικού ή εκτάκτου ενδίκου μέσου. Κατά της αυτής αποφάσεως της διαιτησίας δεν χωρεί ουδέ η ακυρωτική της διαιτησίας αγωγή ή ανακοπή κατά του εντάλματος της εκτελέσεως. 4.Αι δικαστικαί δαπάναι, περιλαμβανομένης και της αμοιβής του δικηγόρου, εις ας ήθελε τυχόν υποβληθή ο ανάδοχος συνεπεία των κατά τα προηγούμενα εδάφια δικών και εφ’ όσον αι καταβληθησόμεναι εις τρίτους αποζημιώσεις θεωρηθή ότι βαρύνουσι τον εργοδότην, καταβάλλονται υπό του εργοδότου εις τον ανάδοχον ομοίως βάσει ιδιαιτέρων καταστάσεων και μετά προηγουμένην θεώρησιν των καταστάσεων τούτων παρά του Νομικού Συμβουλίου του Υπουργείου Συγκοινωνίας. Άρθρ.2.-Πάντες οι όροι των ανωτέρω Συμβάσεων κτώνται δια της παρούσης κυρώσεως αυτών ισχύν διατάξεων Νόμου. Άρθρ.3.-1.Τα έργα ων την εκτέλεσιν σκοπεί ο παρών Νόμος, θεωρούνται ως έργα δημοσίας ωφελείας, αι δε πληρωτέαι αποζημιώσεις δια τας επιτρεπομένας δια του παρόντος απαλλοτριώσεις ή προσωρινάς καταλήψεις των αναγκαιούντων κτημάτων ή δουλειών ή κυριότητος υδάτων, ή οιωνδήποτε ετέρων δικαιωμάτων, δια την κατασκευήν, βελτίωσιν, επέκτασιν, συντήρησιν, εκμετάλλευσιν και λειτουργίαν των έργων, κανονισθήσονται κατά τας ισχυούσας διατάξεις. 2.Όπου δεν ήθελε πραγματοποιηθή απαλλοτρίωσις και ιδία εις τας περιπτώσεις διελεύσεως του αρμοδίου προσωπικού, δια των ιδιοκτησιών προς προσπέλασιν εις την ζώνην των έργων, συνιστώνται δουλείαι, βαρύνουσαι τα κτήματα κατά τας ισχυούσας διατάξεις. 3.Εκτός των περιπτώσεων των εργατικών ατυχημάτων, δι’ α ισχύουσι γενικώς αι κοιναί διατάξεις, τρίτοι βλαπτόμενοι ή αξιούντες ότι βλάπτονται εκ της παρά της Αναδόχου Εταιρείας, ή δι’ υπεργολάβων εκτελέσεως των έργων, δύνανται να στραφώσι κατά της αναδόχου ή κατά παντός καθ’ ου νομιμοποιούνται παθητικώς μόνον δια τας θετικάς αυτών ζημίας. Τουναντίον δεν χωρεί αποζημίωσις δι’ οιανδήποτε αποθετικήν ζημίαν επερχομένην εις τρίτους εκ της εκτελέσεως των έργων, ως τοιαύται  δε νοούνται πάσαι αι ζημίαι είτε Εταιρειών, είτε τρίτων ατόμων αι επερχόμεναι εκ της κατά ην εκτέλεσιν των έργων διακοπής συγκοινωνιών παροχής ηλεκτρικού ρεύματος δια φωτισμόν ή κίνησιν ή παροχής φωταερίου ή της διακοπής της υδρεύσεως, τηλεφωνικής συγκοινωνίας κλπ. ή εκ της δια της συσσωρεύσεως υλικών, χωμάτων ή οιωνδήποτε αντικειμένων δυσχεράνσεως ή αποκλεισμού της προσελεύσεως ή εισόδου εις οικίας, καταστήματα, εργαστήρια, γραφεία, αυλάς κλπ. και εν γένει πάσαι αι κατά το ισχύον δίκαιον λογιζόμεναι ως αποθετικαί ζημίαι. 4.Αι εν ταις δια του παρόντος κυρουμέναις συμβάσεσι αναγραφόμεναι ή δυνάμει τούτων καθορισθησόμεναι προθεσμίαι, ως και αι τοις συμφωνητικοίς της Αναδόχου μετά τρίτων (υπεργολάβων, προμηθευτών κλπ.) ορισθησόμεναι τοιαύται, θεωρούνται πάντοτε τρέχουσαι, ασχέτως των περί δικαιοστασίου ισχυουσών διατάξεων από των οποίων είναι τελείως εξηρημέναι. 5.Οι Δήμοι και αι Κοινότητες εν τη περιοχή των οποίων εκτελεσθήσονται τα έργα, ως και αι πάσης φύσεως Εταιρείαι (συγκοινωνιών, φωτισμού, υδρεύσεως, τηλεφώνων κλπ.) ων αι εγκαταστάσεις θίγονται εκ της κατασκευής των έργων υποχρεούνται ή να κατασκευάζωσι τα έργα των εγκαταστάσεών των τα συναφή προς τα εκτελεσθησόμενα και δι’ αυτών θιγόμενα βάσει της παρούσης συμβάσεως, ιδία ευθύνη και δια του ιδίου αυτών προσωπικού εντός των παρά του εργοδότου ταχθησομένων λογικών προθεσμιών επί τη βάσει συμφωνιών καταρτισθησομένων μετά του Αναδόχου και εγκριθησομένων υπό του Εργοδότου, ή μη επερχομένης συμφωνίας προς τούτο, υποχρεούνται να επιτρέπωσι την παρά της Αναδόχου και των εργολάβων τη επιβλέψει αυτής εκτέλεσιν των έργων, εντός των παρά του Εργοδότου ταχθησομένων λογικών προθεσμιών, υπέχοντος όμως εν τοιαύτη περιπτώσει πάνΣελ. 599 Υπόνομοι Πρωτεύουσας 23.Η.α.4 τως την ευθύνην δια πάσαν βλάβην των εγκαταστάσεών των συμβησομένην εκ της τοιαύτης κατασκευής των έργων. 6.Προσωρινά μέτρα επί των έργων καθ’ όλην την έκτασιν αυτών, ως και επί των κατά τα ανωτέρω συνισταμένων δουλειών, απαγορεύονται απολύτως, μη ισχυούσης ουδ’ εφαρμοζομένης της σχετικής εξαιρετικής διαδικασίας του Ειρηνοδίκου, επιφυλάσσονται ουχ’ ήττον εις τον ιδιοκτήτην πάντα τα εκ του κοινού δικαίου λοιπά δικαιώματα. Άρθρ.4.-1.Η φύλαξις και η αστυνομία των έργων των διαφόρων κτιρίων και εγκαταστάσεων και οιωνδήποτε Παραρτημάτων αυτών θέλει ανατεθή δια Β.Δ/τος ή εις υπαλλήλους παρά του Εργοδότου διορισθησομένους, ή εις υπαλλήλους της Αναδόχου Εταιρείας, ή και εις υπαλλήλους του συσταθησομένου Ειδικού Ταμείου, του μέλλοντος να αναλάβη την συντήρησιν, λειτουργίαν και εκμετάλλευσιν των έργων. 2.Ως προς τον διορισμόν και τα καθήκοντα των ανωτέρω υπαλλήλων εφαρμόζονται κατ’ αναλογίαν αι διατάξεις των άρθρ. 11 και 17 του Νόμ. ΑΡΚΘ΄ του έτους 1883 «περί αδικημάτων κατά της ασφαλείας των Σιδηροδρόμων». 3.Εν Κανονισμώ, εγκριθησομένω υπό του Υπουργού της Συγκοινωνίας, καθορισθήσεται η υπηρεσία αύτη και θέλουσι κανονισθή ο τρόπος και αι λεπτομέρειαι της ενασκήσεως των καθηκόντων των εντεταλμένων την αστυνομίαν των έργων υπαλλήλων. 4.Δια Β.Δ/των εκδιδομένων προτάσει των Υπουργών Οικονομικών και Συγκοινωνίας, καθορισθήσεται το προσωπικόν, αι αποδοχαί και τα οδοιπορικά έξοδα και εν γένει πάσα διάταξις αναγκαία προς λειτουργίαν της υπηρεσίας φυλάξεως και αστυνομίας των έργων. 5.Εν περιπτώσει αναθέσεως της φυλάξεως της αστυνομίας των έργων εις υπαλλήλους της Αναδόχου Εταιρείας, οι μισθοί και τα οδοιπορικά έξοδα αυτών καταλογίζονται εις τας δαπάνας αξίας των έργων. 6.Αι δαπάναι της Υπηρεσίας φυλάξεως και αστυνομίας των έργων, εν περιπτώσει αναλήψεως ταύτης παρά του Δημοσίου, καταβάλλονται εξ ειδικών πιστώσεων αναγραφομένων εις τον Προϋπολογισμόν των εξόδων του Υπουργείου της Συγκοινωνίας, εν περιπτώσει δε αναθέσεως της υπηρεσίας ταύτης εις το Ειδικόν Ταμείον, αι σχετικαί δαπάναι καταβληθήσονται συμφώνως προς τας διατάξεις των πρός σύστασιν του Ταμείου τούτου εκδοθησομένων Β.Δ/των Σελ. 600 7.Δια την χρήσιν και λειτουργίαν εν γένει του δικτύου των υπονόμων και των σχετικών τούτου έργων και εγκαταστάσεων θέλουσι εκδοθή σχετικοί Κανονισμοί εγκρινόμενοι παρά του Υπουργού της Συγκοινωνίας, δι’ αποφάσεώς του, εκδιδομένης μετά γνώμην του Συμβουλίου των Δημοσίων Έργων. Άρθρ.5.-1.Πάσα οιαδήποτε βλάβη των έργων των κτιρίων των εγκαταστάσεων και οιουδήποτε Παραρτήματος τούτων, ως και η παρά τους κατά τα ανωτέρω καταρτισθησομένους Κανονισμούς διοχέτευσις υγρών προξενούντων βλάβην εις το δίκτυον και τα συναφή τούτου έργα, τιμωρούνται, εάν μεν εγένετο εξ αμελείας δια χρηματικής ποινής (τουλάχιστον 500 δραχμών και μέχρι δέκα πέντε χιλιάδων το πολύ), εάν δε εκ προθέσεως δια φυλακίσεως. 2.Εάν η βλάβη επέφερε διακοπήν της αποχετεύσεως ή και εάν εκ της βλάβης επεβλήθη η διακοπή ταύτης, επιβάλλεται εάν μεν εγένετο εξ αμελείας ποινή φυλακίσεως τουλάχιστον εξ μηνών, εάν δε εκ προθέσεως ποινή φυλακίσεως τουλάχιστον ενός έτους, επιφυλασσομένης της επιβολής των βαρυτέρων υπό του Ποινικού Νόμου τασσομένων ποινών, εάν ήθελον συντρέχει τα στοιχεία βαρυτέρου αδικήματος. 23.Η.α.4 Υπόνομοι Πρωτεύουσας 3.Η άνευ αδείας της υπηρεσίας εις ην ανατεθήσεται η κατασκευή, συντήρησις ή η εκμετάλλευσις των έργων, διοχέτευσις των οικιακών ή άλλων οιωνδήποτε υγρών εις το δίκτυον των υπονόμων ή η αλλοίωσις ή φθορά των διαφόρων εγκαταστάσεων, επί σκοπώ λαθραίας αποχετεύσεως των ως άνω υγρών ή προς πληρωμήν ελάσσονος της υπό του σχετικού τιμολογίου κανονιζομένης προς χρήσιν των υπονόμων τοιαύτης ή δι’ άλλον οιονδήποτε σκοπόν, ως και η ανόριξις ή κατασκευή φρεάτων, τάφρων ή η εκτέλεσις οιουδήποτε χωματουργικού έργου ή η κατασκευή οιουδήποτε έργου ή οικοδομής επί του δικτύου των υπονόμων και εις απόστασιν πέντε μέτρων εκατέρωθεν των εν γένει έργων των αγωγών του δικτύου, τιμωρείται δια χρηματικής ποινής εις βαθμόν πλημμελήματος, εν υποτροπή δε και δια φυλακίσεως μέχρις ενός έτους, εκτός εάν υπάρχωσι τα στοιχεία αδικήματος τιμωρουμένου δια βαρυτέρας ποινής. 4.Τα κατά παράβασιν των ανωτέρω διατάξεων εκτελεσθέντα έργα καταστρέφονται αμέσως και τα εναποτεθέντα αντικείμενα αποκομίζονται επιμελεία της αρχής και δαπάναις του παραβάτου. 5.Αι παραβάσεις των παρά του Υπουργού της Συγκοινωνίας εγκρινομένων κανονισμόν κατασκευής, λειτουργίας και εκμεταλλεύσεως των έργων, τιμωρούνται εις βαθμόν πταίσματος. Άρθρ.6.-1.Η Υπηρεσία Ελέγχου της κατασκευής, επεκτάσεως, συμπληρώσεως, συντηρήσεως και εκμεταλλεύσεως των έργων θέλει αποτελεσθή εξ ενός Επιθεωρητού των Δημοσίων Έργων ως Προϊσταμένου της Υπηρεσίας και Επόπτου των έργων καλουμένου. Εκ δύο Νομομηχανικών Α΄ και Β΄ τάξεως. Εκ δύο Μηχανικών Α΄ και Β΄ τάξεως. Εκ δύο Υπομηχανικών ή Εργοδηγών. Εξ ενός Σχεδιαστού. Εξ ενός Εισηγητού ως Γραμματέως. Εξ ενός Γραφέως Α΄ τάξεως. Εξ ενός Λογιστού. Εξ ενός βοηθού Λογιστού. Εκ μιάς Δακτυλογράφου, και Εξ ενός κλητήρος. 2.Ο Επιθεωρητής των Δημοσίων Έργων, οι Νομομηχανικοί, οι Μηχανικοί, οι Υπομηχανικοί, οι Εργοδηγοί, ο Εισηγητής, ο σχεδιαστής, ο Γραφεύς και η Δακτυλογράφος, προσληφθήσονται εκ του μονίμου προσωπικού της Υπηρεσίας των Δημοσίων Έργων εκδιδομένου προς τούτο, τη προτάσει του Υπουργού της Συγκοινωνίας Β.Δ/τος, κατόπιν συμφώνου γνώμης του Συμβουλίου των Δημ. Έργων, αυξανομένων κατ’ ίσον αριθμόν των αντιστοίχων οργανικών θέσεων της υπηρεσίας των Δημοσίων Έργων. 3.Ο Λογιστής της Υπηρεσίας Ελέγχου διορισθήσεται παρά του Υπουργού της Συγκοινωνίας δια Β.Δ/τος ως μόνιμος δημόσιος υπάλληλος, με βαθμόν και μισθόν Γραμματέως α΄ τάξεως εκ των υποβαλλόντων προς τούτο αιτήσεις και εχόντων Απολυτήριον Δίπλωμα της Ανωτάτης Εμπορικής Σχολής του Κράτους και πενταετή τουλάχιστον υπηρεσίαν, είτε παρά τη Δημοσία Λογιστική Υπηρεσία, είτε παρά Τραπέζη. Ο κατά τ’ ανωτέρω ορισθησόμενος υπάλληλος προάγεται μέχρι του βαθμού και μισθού Τμηματάρχου Α΄ τάξεως, κατά τας ισχυούσας δια το Διοικητικόν προσωπικόν της υπηρεσίας των Δημοσίων Έργων σχετικάς διατάξεις. 4.Ο Βοηθός του Λογιστού της Υπηρεσίας Ελέγχου διορισθήσεται παρά του Υπουργού της Συγκοινωνίας, δια Β.Δ/τος ως μόνιμος δημόσιος υπάλληλος, με μισθόν και βαθμόν Γραφέως Α΄ τάξεως, εκ των υποβαλλόντων αιτήσεις και εχόντων δίπλωμα της Ανωτάτης Εμπορικής Σχολής του Κράτους και διετή τουλάχιστον υπηρεσίαν, είτε παρά τη Δημοσία Λογιστική Υπηρεσία, είτε παρά Τραπέζη. Ο κατά τ’ ανωτέρω διορισθησόμενος υπάλληλος, προάγεται μέχρι του βαθμού και μισθού Γραμματέως Α΄ τάξεως, κατά τας ισχυούσας δια το Διοικητικόν προσωπικόν της υπηρεσίας των Δημοσίων Έργων σχετικάς διατάξεις. 5.Ο κλητήρ της υπηρεσίας Ελέγχου, διορισθήσεται κατά τας κειμένας περί διορισμού κλητήρων του Υπουργείου της Συγκοινωνίας, κειμένας διατάξεις παρά του Υπουργού της Συγκοινωνίας, δια Β.Δ/τος, εκ των υποβαλλόντων προς τούτο αιτήσεις. 6.Δια Β.Δ/των εκδοθησομένων επί τη προτάσει των επί των Οικονομικών και Συγκοινωνίας Υπουργών στηριζομένη επί συμφώνου γνώμης του Συμβουλίου των Δημοσίων Έργων, θέλουσι καθορισθή τα της Υπηρεσίας του Ελέγχου και επιβλέψεως και πάσαι αι λοιπαί προς την οργάνωσιν και λειτουργίαν  της υπηρεσίας ταύτης αναγκαιούσαι διατάξεις και λεΣελ. 601 Υπόνομοι Πρωτεύουσας 23.Η.α.4 πτομέρειαι, ως και τα της προσλήψεως εν γένει και των αποδοχών του τυχόν αναγκαίου προσθέτου δια την υπηρεσίαν ταύτην εκτάκτου προσωπικού. Το έκτακτον τούτο προσωπικόν προσληφθήσεται δι’ ωρισμένην θητείαν επί συμβάσει, των αποδοχών τούτου καθορισθησομένων κατά το άρθρ. 28 του περί αποδοχών των πολιτικών υπαλλήλων Δ/τος της 12/22 Ιαν. 1934. 7.Δια Β.Δ/τος, επίσης εκδοθησομένου προτάσει του επί της Συγκοινωνίας Υπουργού, δύναται να καταργηθή το υφιστάμενον Γραφείον Ελέγχου της εκμεταλλεύσεως της υδρεύσεως Αθηνών–Πειραιώς– Περιχώρων, και ανατεθή η υπηρεσία αύτη εις την δια του παρόντος συνιστωμένην Υπηρεσίαν Ελέγχου. 8.Δια τους εν τη Υπηρεσία Ελέγχου της κατασκευής, επεκτάσεως, συμπληρώσεως, συντηρήσεως και εκμεταλλεύσεως του δικτύου των Υπονόμων και της Υπηρεσίας Ελέγχου της εκμεταλλεύσεως της υδρεύσεως Αθηνών–Πειραιώς και περιχώρων, τοποθετουμένους εκάστοτε τεχνικούς υπαλλήλους, δεν έχουσι εφαρμογήν αι διατάξεις του άρθρ. 43 του από 13/28 Σεπτ. 1929 Δ/τος «περί κωδικοποιήσεως των περί Οργανισμού της Υπηρεσίας των Δημοσίων Έργων κειμένων διατάξεων». Άρθρ.7.-1.Επιτρέπεται εις τον Δήμον Αθηναίων, κατ’ εξαίρεσιν των περί Δήμων και Κοινοτήτων ισχυουσών σχετικών διατάξεων, όπως συνάπτων δάνειον μέχρι ποσού 40.000.000 δραχμών, αναθέση εις την Ανάδοχον Εταιρείαν της δια του παρόντος κυρουμένης συμβάσεως και κατ’ επέκτασιν των δι’ αυτής προβλεπομένων προς εκτέλεσιν έργων και συμφώνως προς τας διατάξεις της συμβάσεως ταύτης, την εκτέλεσιν έργων αντιπλημμυρικών ή και αποχετευτικών των ομβρίων και ακαθάρτων υδάτων, εν τη περιοχή του Δήμου Αθηναίων, μέχρι του ως άνω ποσού των 40.000.000 δραχμών υποδειχθησομένων υπό του Δημάρχου Αθηναίων, εν συνδυασμώ και εν αρμονία προς τα λοιπά εκτελεσθησόμενα έργα, τα προβλεπόμενα υπό της συμβάσεως. Άρθρ.8.-1.Δια Β.Δ/των, εκδοθησομένων επί τη προτάσει του επί της Συγκοινωνίας Υπουργού, καθορισθήσονται αι τυχόν αναγκαιούσαι λεπτομέρειαι προς εκτέλεσιν του παρόντος. Άρθρ.9.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. (Ακολουθούν τα κείμενα της από 22 Νοεμ. 1935 συμβάσεως και της από 20 Ιαν. 1936 τροποποιητικής ταύτης. Παρατίθενται τα άρθρ. 10 και 22 της κυρίας συμβάσεως, ως ευρυτέρου ενδιαφέροντος). Σελ. 602 Προσωπικόν Αναδόχου